Publication: Magyar Közlöny
Issue: MK-2002-127 (Year: 2002, Number: 127)
Era: 1990-2004
Section: védelmérõl szóló 1995. évi LXVI. törvény 2. § a)—d) pontjainak hatálya alá tartozó iratanyagot.
Paragraph Index: 387

28. Megjegyzések* A 9—28. rovatok kitöltésérõl lásd az I. fejezetet. X/C. Alfejezet Az irodalomtörténeti értékû könyvanyag nyilvántartásáról lásd a rendelet 5. § (4) bekezdését. XI. Fejezet A színháztörténeti szakanyag nyilvántartása Az önálló színháztörténeti gyûjtemények tárgyi és dokumentum anyagának nyilvántartása — a muzeális értékû könyvek, folyóiratok és az eredeti forrásértékû fényképek kivételével — a VI. fejezetben leírt módon történik; a kötelezõ rovatok és bejegyzésük szabályai megegyeznek az ott meghatározottakkal. XII. Fejezet Az eredeti, forrásértékû fényképek nyilvántartása A néprajzi, a történeti, az irodalom- vagy színháztörténeti, a képzõmûvészeti, valamint a mûszaki és technikatörténeti gyûjtemények egyaránt tartalmaz(hat)nak eredeti — saját tudományos, illetve mûvészi-esztétikai szempontjaik szerint tanulmányozható és bemutatható — forrásértékû fényképfelvételeket, amelyeket az adattári jellegû (a feldolgozást, megõrzést, bemutatást segítõ, kiegészítõ) fotóktól elkülönítve kell kezelni és nyilvántartani. XII/A. Alfejezet Az egyedileg nyilvántartott fényképanyagnál kötelezõen rögzítendõ adatok, illetve a rovatok bejegyzésének szabályai a következõek:

Source: https://magyarkozlony.hu/hivatalos-lapok/f704f2a6174736fa277f7b38836e74fff1df11ff/dokumentumok/00187a2030ce29e7a309266e1e41a495c69fcc25/letoltes